Tuvalus flagg

Tuvalus flagg ble tatt i bruk da landet fikk sin uavhengighet i 1978, etter utskillelsen fra Gilbertøyene i 1976. Det har lyseblå duk med ni gylne stjerner. Storbritannias flagg vises i øverste venstre hjørne av flagget. Det tidligere flagget (med Gilbertøyene) var også basert på det britiske, men med riksvåpenet.

Stjernene representerer de ni øygruppene som Tuvalu består av. I 1995 ble flagget erstattet av et nytt flagg som ikke var basert på det britiske flagget. Innbyggerne likte imidlertid ikke det nye flagget, de følte at det var et steg i retning av å skifte ut det populære britiske monarkiet med en republikk. Det gamle flagget ble igjen tatt i bruk i 1997, med bare små endringer.

Historiske flagg

Eksterne lenker
 Tuvalu National Flag (Amendment) Act 1997
 Tuvalu hos Flags of the World
 Tuvalu – Flagg og skjold i Store norske leksikon

Oseaniske flagg
Flagg